JE LI DOPUŠTENO SPREČAVATI OVULACIJU 


Dr Jordan KUNICIC 


Ovaj upit je nadopuna onog pitanja obrađenog u »Bogoslovskoj 
smotri«, 1965. br. 1, str. 83—91. Suština odgovora bila je ova: reguliranje 
poroda ne smije doći u sukob s prirodnim niti s Božjim zakonom. Sva¬ 
ki pothvat u vezi sa spolnim činom ili procesom oplodnje mora po¬ 
štivati prirodni proces oplodnje, začeća i porođaja. Cin kojim se hotice 
onemogućuje začeće treba proglasiti protuprirodnim, nemoralnim. Ako 
se za vrijeme ovulatomog procesa zbivaju znatne anomalije, ako su 
po srijedi fenomeni patološke naravi, a nema drugih lijekova osim 
anovulatornih tableta ili pilula, ove bi se u svrhu liječenja mogle ne¬ 
smetano uzeti.' Na kraju je članka istaknuto da u pitanju za nepravilno 
nazvane »katoličke« pilule treba znati radi li se o »normaliziranju« 
spolnog procesa kao u svrhu liječenja ili se radi o direktnoj sterilizaciji. 
Jasno je da je liječenje dopušteno, direktna pak sterilizacija nedopu¬ 
štena. 1 2 

Danas se govori da postoje tablete hormoni koji sprečavaju ovula- 
ciju, stvaraju anovulatorni ciklus i time onemogućuju proces oplodnje 
i začeća. Suspendirati ili eliminirati ovulaciju dolazi, na¬ 
vodno, u prilog realizaciji bračne ljubavi. Te tablete mogle bi se nazvati 
»tablete ljubavi«. Pitanje se zaoštrava, jer ima katoličkih pisaca koji 
misle da se te tablete mogu u praksi upotrebljavati. 

Smije li se u praksi slijediti to mišljenje? Kako ispovjednik mora 
postupati s penitentom koji usvaja to mišljenje? Može li ispovjednik 
barem taj postupak u praksi tolerirati? Ako je to mišljenje vjerojatno, 
smije li se provoditi u djelo po načelima probabilizma? Uostalom, ispo¬ 
vjednik ne smije penitentu nametati svoje mišljenje. 


1. Prema istim načelima prosuđujemo da ni samobluđ nije dopušten. Neovisno o našem 
promatranju ili mišljenju, opstoji bitna demarkacija i/među nekih čina kao dobrih a nekih 
kao zlih. Samobluđ je jx> naravi čina zao nemoralan. O samobludu vidi BS, 1965. br. 2, str. 
263—268. Usput napominjem da se u članku potkrala znatna tiskarska greška. Na str. 268. u 18. 
retku odozgo mjesto »ustvrdi da je- mora biti »ustvrdi da nije«. 

2. Samo hotično sprečavanje ovulacije u svrhu zadovoljenja bračne ljubavi poistovjeću¬ 
jemo sa sterilizacijom, dočim to ne govorimo za pilule kojima bi so samo regulirao ili sveo na 
potpunu normalnu redoviti ciklus ovulacije. 

ODGOVOR 


Otkada je Doms postavio bitno značenje ženidbe u ljubavi muža i 
žene (Denz 3838), ovo pitanje privlači na sebe veliku pažnju teologa. 
Nije lako da se duhovi smire, jer, s jedne strane atmosfera je zadojena 
erotizmom i seksualizmom , s druge strane pojavljuju se neoteologisti 
koji poštivaju opće zakone ženidbe ali unose dosta relativističkog duha 
u shvaćanje tradicionalne nauke o ženidbenoj problematici. 3 Ne treba 
ni spominjati kako je lako i ugodno naći sljedbenika za rješenje koje 
čovjeku ide u prilog. Razumljivo je da se neki bez dovoljno samokriti¬ 
ke i bez dovoljna obzira povode za tim novim mišljenjima uzdižući 
bračnu ljubav do vrhovne norme djelovanja i kvalificiranja dobrih i 
zlih čina. 

1. Načela. Radi se, dakle, o konkretnom pitanju. Smije li se modi¬ 
ficirati ovulatorni proces, tj uzeti tablete hormone ili anovulatorne 
pilule jedino zato da se udovolji pozivu bračne ljubavi a očuva od oplo¬ 
dnje? Poznato je da je to dopušteno u svrhu liječenja. 4 Pitanje je: da 
li je dopušteno na taj način izbjeći oplodnju jedino iz razloga spolnog 
zadovoljenja. 

Tražimo moralnu kvalifikaciju toga postupka. Moramo konzultirati 
norme moralnog kvalificiranja. Po načelima objektivne moralke nije 
dopušten postupak ili čin koji se protivi razumskoj čovječjoj naravi, 
npr. oduzimanje razuma pijanstvom; nije dopušten čin kojim se vrije¬ 
đa čovječji odnos prema društvu, npr. krađa, ubojstvo bližnjega; nije 
dopušten čin kojim čovjek krši pravilan odnos prema Stvoritelju, npr. 
psovka i si. To znači da su strukturalni zakoni čovječje naravi mjerilo 
prosuđivanja dobra ili zla u ljudskim činima. 5 

Objekt našega pitanja jest konkretni čin: spolni čin bračnih dru¬ 
gova u vidu zadovoljenja bračne ljubavi, ali s pozitivnim sprečavanjem 
oplodnje i začeća. I taj čin moramo promatrati u svjetlu prirodnog za¬ 
kona. Priroda je mudro uređena. Spolni čin smjera na širenje ljudskog 
roda. On je usmjeren prema oplodnji, začeću. Onemogućiti tu usmje¬ 
renost prirode protiv diktata razuma i vjere znači postupati bez do¬ 
voljno razloga. Takav postupak ruši prirodno usmjerenje, ne čuva pri¬ 
rodnu proporciju čina s prirodnim ciljem. 6 

Zaključak se nameće sam po sebi: »Nikakav razlog, pa ni najteži, 
ne može učiniti da bude u skladu s prirodom i pošteno ono što je već 
samo u sebi protivno prirodi.« 7 Svaki čin ili postupak roditelja kojim 


3. A. H. MALTHA, La nuova teologla, prijevod, Rim 1964, str. 141. i 143. 

4. Teolozi smatraju da bi žena mogla upotrijebiti te pilule i u slučaju da joj prijeti slu- 
pruni, ili u slučaju da muž bespravno i nasilno traži svoje bračno pravo. Vidi članak M. 
ZA1.BA, De pastorali ratlone agendl . . . u Periodlca, 54 (1965), sv. 3. str. 309—336. Kado upu¬ 
ćujemo na taj članak. 

5. Sv. TOMA, CG HI. 129. Vidi Denz 2290-1. Prema Crkvenom naučavanju može se reći 
da je vječni zakon objektivna norma moralnosti: isto tako i prirodno-moralni zakon, jer to je 
isto Sto i vječni zakon koliko je usađen u ljudsku dušu te nagoni da se čini što je kreposno a 
zabranjuje griješiti: pravedan pozitivni zakon u ljudskom društvu kao da je primjena tih zako¬ 
na. — Subjektivna pak norma moralnosti jest savjest s pravilima razboritosti. 

6. Sv. TOMA, Suppl. 65, 1. Svaki čin koji je u nerazmjeru s ciljem koji mu je priroda 
odledila smatra se protuprirodnim. 

7. PIJO XI, Časti commbli od 31. XII 1930, u izdanju Vrhbosne str. 32. 

bi išli za tim da liše bračni čin njegove inherentne snage i da spriječe 
stvaranje novog živog bića treba proglasiti nemoralnim. 8 Čovjekova 
savjest osuđuje svaki preventivni postupak i svaki direktni atentat 
na život i na razvoj ploda," jer i preventivno zaustavljati ovulaciju u 
svrhu neopravdana izbjegavanja graviditeta znači izvršiti direktnu 
sterilizaciju, a sterilizacija se protivi zabrani: ne ubij!"' 

Istu je načelnu nauku jasno izrazio kard. Montini (Pavao VI). On 
je upozorio da je potrebito opsluživati pravila ispravna prenošenja 
života. Svaki atentat na život koji počinje od roditelja a prebacuje se 
na kolijevku mora se smatrati zločinom. Atentatom pak na život sma¬ 
tramo ne samo izravno ubojstvo nevinog, nego također izigravanje ili 
i >urauje prirode. U prirodnim zakonima, naime, čitamo volju Stvorite- 
Ijevu.' 1 

2. Podređenost ciljeva. Iz gornjih načela svakomu može biti očito 
da katolička moralka uzima svoju osnovnu nauku iz promatranja čo¬ 
vječje naravi, njene biti, njenih bitnih odnosa. Ne postupa li tako i sv. 
Pavao kada zaključuje da su svi ljudi dužni štovati Boga? Tu dužnost 
čita u sposobnosti čovječjih prirodnih snaga da preko vidljivih stvorova 
upozna Stvoritelja (Rim 1, 19—21). I ostali osnovni moralni zakoni 
upisani su u čovječje srce. kako svakom svjedoči savjest (Rim 2, 14—5). 
Mojsijev zakon i prirodni moralni zakon mogu se poistovjetili. 

Priroda je odredila i ženidbi njene ciljeve. Promotrimo generativnu 
moć muža i žene. Dovoljno je izreći taj izraz, uočili ga, i po sebi je 
jasno da mu je cilj širenje ljudskog roda. Njegovo funkcioniranje iza¬ 
ziva slast, ali slast ili užitak nije sebi ciljem, slast je posljedica, popra¬ 
tna vlastitost. Ona, za razumnog čovjeka, igra podređenu, drugotnu 
ulogu. Zar nije očito da je Stvoritelj pripojio slast ili užitak obavljanju 
nekih čina kao »poslasticu« da ljudi ne odustanu od vršenja istih čina? 
bez tog užitka mnoge bi djelatnosti bile samo gorak danak, nesnošljiv 
teret. 

Sočno je rekao Pijo XII: »Izdali smo deklaraciju o podređenosti 
ciljeva (u ženidbi). Naznačili smo što nas uči unutarnja struktura pri¬ 
rodnog uređenja; rekli smo što je baština kršćanske predaje; iznijeli 
smo što su vrhovni učitelji, pape, više puta naučavali; a to je konačno 
u potrebnoj formi fiksirano u Kodeksu.« 12 

Sklapanje ženidbe odvija se pod poticajem mnogih ciljeva. Bez 
sumnje pri tom igraju ulogu srodnost duša, zajednica života i djelovanja, 
međusobno upotpunjavanje, usavršavanje, psiho-somatsko darivanje 
sama sebe bračnom drugu itd. Međutim ti ciljevi nijesu neovisni, auto¬ 
nomni. Nijesu neovisni, niti su po prirodnom usmjerenju glavni. Oni 
su podređeni glavnom, bitnom cilju ženidbe: rađanju i odgajanju 
djece. 


X. PIJO XII, u govora od 29. X 1951. u .zdanju UTZ-GRONER-SAVIONAT, sv. 1. br. 1129. 

9. ISTI, n. dj., sv. 1. br. 1140. 

10. ISTI, n.mj. i sv. III. br 5491. 

II »L'Osservalore rom.« od 28—29. IX 1953. 

12. PIJO XII. u govoru od 2> X 1951 s pozi uvi. na 10. III 1944. i Dekre! Sv Oficija od 
1. IV 1944 (D 3838). 

Među ciljevima ženidbe, dakle, vlada zakon subordinacije. Što taj 
zakon zahtijeva? Ono što je u našem pitanju bitno: ako nije moguće u- 
dovoljiti podređenom cilju a da se ne povrijedi glavni i bitni cilj, podre¬ 
đeni cilj treba da ustupi mjesto glavnom cilju. I ljubav, razvoj ljubavi, 
realizacija ljubavi predstavlja uzvišen cilj ženidbe. Ali ta realizacija lju¬ 
bavi podređena je rađanju i odgajanju djece. To znači da realizaciju lju¬ 
bavi treba regulirati prema zahtjevima toga glavnog cilja. Izopačuje se 
uloga ljubavi ako ona mjesto u službu života skreće u službu zadovolje¬ 
nja pohote tako da se pozitivno isključuje glavni cilj prirodnog uređe¬ 
nja.' 3 

3. Protivna mišljenja. Danas se pojavljuju teološki pisci koji sma¬ 
traju da se mogu upotrebljavati tablete hormoni koji sprečavaju ovula 
čiju, i to jedino u svrhu zadovoljenja spolne bračne ljubavi. Ponavljamo, 
ne radi se o tome da oni opravdavaju svoje mišljenje s medicinskih ra¬ 
zloga, nego jedino radi zahtjeva bračne ljubavi. — Na to odgovaram: 

a. Ne niječem da ima takvih pisaca. Ne sumnjam u njihovu pleme¬ 
nitu nakanu. Oni, naime, nastoje pomoći bračnim drugovima u njihovoj 
teškoj situaciji. Bez sumnje, za neke bračne drugove spolna suzdržlji- 
vost može biti pozivom na herojstvo. Uza sve to moralka kao znanost, 
vjerna naučavanju crkvenog učiteljstva, ne može odstupili od općevaž- 
nih, općih načela. Tu je glavno načelo izrazio Pijo XII: spriječiti ovula- 
ciju bez dovoljnih medicinskih razloga poistovjetuje se sa direktnom 
sterilizacijom. A čovjek nije apsolutni gospodar svoga tijela ni svojih 
udova. Piju XII je bilo poznato mišljenje tih teoloških pisaca, ali ga je 
prozvao neispravnim.' 1 

b. Pa kada bi i bilo mnoštvo pisaca koji smatraju dopuštenim uzi¬ 
mati sredstva za sprečavanje ovulacije u svrhu zadovoljenja spolne brač¬ 
ne ljubavi, to ne bi značilo da njihovo mišljenje postaje auktoritativno. 
Nijesu važni brojni pisci, nego »probati auctores«. Ali, i njihovo mišlje¬ 
nje vrijedi koliko vrijede njihovi dokazi. Ako njihovi dokazi nijesu bazi¬ 
rani na objavi, njihov je ugled »infirmissimus«. 15 

c. Pretpostavimo da i »probati auctores« zastupaju to mišljenje. 
Ono time prima izvanjsku vjerojatnost. Uočimo u koje doba žive, kojim 
teološkim strujanjima pripadaju, možda neoteologizmu. U tom slučaju 
njihovo mišljenje gubi na svom značenju zbog vrlo jasnih nastupa cr¬ 
kvenog učiteljstva protiv neoteologizma. Možda je sv. Otac i prema po 
jedinim neoteologistima pokazao značajnu naklonost. To još ne znači 
da je odobrio njihovo mišljenje, jer bi došao u protuslovlje sa samim 
sobom. Uvijek moramo razlikovati čovjeka, pisca i njegove teorije ili hi¬ 
poteze. Pisca treba primati s ljubavlju, njegove pak neosnovane hipote¬ 
ze radikalno odbaciti. 


13. PIJO XI (D 3707) je rekao da se personalni ciljevi mogu nazvati prvotna »causa ct 
ratio« ženidbe, ah u tom slučaju ženidba se shvaća u širem smislu kao životna zajednica. Po 
pravoj aksiologiji treba reći da naslada, pa bila ona rezultat zadovoljenja bračne ljubavi, ne 
smije uzeti prvo mjesto, dapače, tko bi jedino radi naslade sklopio ženidbu a pozitivno isključio 
prvotni cilj, tj. prokreativni cilj, ne bi uopće sklopio valjane ženidbe. 

14. PIJO XII, u govoru od 12. IX 1958, n. dj.. sv. III. br. 542! 

15. Sv. TOMA. I P, 1. 8 ad 2. 


407 



d. Mišljenja tih pojedinih teoloških pisaca iznesena su u obliku stu¬ 
dije, predložena su kao hipoteze, kao predmet za proučavanje. Naprotiv, 
crkveno učiteljstvo iznijelo je svoje mišljenje u posve jasnoj for- 
m i. Pijo XII poziva se na klasičan tekst Pija XI, citiran gore u bilj. 7, 
pa nastavlja ovim riječima:« Ovaj propis potpuno vrijedi i danas kao i 
prije; vrijedit će i ubuduće, jer to nije samo propis ljudskog prava nego 
se izvodi iz prirodnog i božanskog zakona«.' 6 

e. Ako mišljenje tih teoloških pisaca promotrimo u odnosu prema 
posljedicama koje mogu nastati zbog tog naučavanja, nameće se još 
stroži oprez. Dopustiti uporabu tih pilula u ovom slučaju znači otvoriti 
vrata da se dopust protegne na mnoga druga područja seksualnog mora¬ 
la, npr. na umjetnu oplodnju. A ne bi bilo lako zaustaviti umovanje ko¬ 
je bi nastojalo opravdati postupak također izvan braka, jer pretvarajući 
ljubav u kriterij za moralno kvalificiranje, vrlo je lako činiti »passus ex- 
tra viam«, zaci na stramputicu. Još uvijek vrijedi ona: ljubav je slijepa. 

4. Uvijek pravi izlaz. To je izlaz promišljene i velikodušno prove¬ 
dene spolne suzdržljivosti. 1 ' Znam, mnogi će na ovo klimnuti glavom. 
Iznijet če premnoge teškoće. Smišljat će razloge. Sto na to? 

Zanimljiv je postupak Kristov u onim slučajevima kada se našao 
sučelice sličnim teškoćama u razumijevanju nekih istina. Dijalogizirao 
je s onima koji nijesu shvaćali nauku o celibatu radi kraljevstva nebes¬ 
koga. I prekinuo je dijalog (Mt 19, 20). I dvanaestorici je bio težak go¬ 
vor o prisustvu u Euharistiji, ali Krist i tu prekida dijalog (Iv 6, 68). 
Tko se ne sjeća postupka Kristova prema književnicima i farizejima. 
Oni su »ustrajno« postavljali Kristu pitanja, ali on je i taj dijalog pre¬ 
kinuo (Iv 8, 7—9). U mnogim drugim slučajevima upućen nam je isti 
savjet: dijalogiziran je ne može ići u beskraj. Dolazi točka na kojoj se 
treba razići. 

Slično možemo reći da se obistinjuje i u našem slučaju. Zar sv. Pa- 
vao nije znao za teškoće kršćanskog života u praksi? Zar je time prestao 
pozivati na ustrajnost u dobru, na mrtvljenje? Ozbiljno shvaćanje života 
bilo je i ostat će značajka kršćanskog shvaćanja životne problematike 
na svim područjima, napose na području seksualnog morala. Nemojmo 
površno ustvrditi da je sv. Pavao rigorist. životne naslade za svakoga su 
ono trnje što guši zrno dobra (Lk 8, 15) da ne dođe do zrelosti. Dokle- 
god bude u čovječjem tijelu onaj dvostruki zakon (Rim 7, 23), tj. dokle- 
god u čovjeku budu posljedice iskonskoga grijeha, kršćanstvo neće mo¬ 
ći prestati isticati potrebu strogosti, mrtvijenja, ozbiljnosti. Kršćanski 
križ treba nositi svaki dan, u svim staležima (Lk 9, 23). 

Nije uputno nastojati da se ublaži ozbiljnost života, još manje da 
se zbaci Kristov jaram (Mt 11, 29). Radije treba nastojati da se bračni 
drugovi spreme na brak. Posredno i neposredno. Sa svih gledišta. A na¬ 
glašavati ono kršćansko gledište: da bračna postelja bude neokaljana 
(Heb 13, 4). Neka nitko ne misli da je prestala važiti opomena sv. Pavla, 
da naime prolazi vanjski oblik ovoga svijeta. Ne preostaje nego da i 


16. PIJO XII, u govoru od 29. X 1951. n. dj.. sv. I. br. 1129. Crkva je zabacila ne samo 
sterilizaciju osobe i čina nego i umjetnu oplodnju, uporabu pesarija i si. 

17. Vidi druge opaske u BS, 1965. br. 1, str. 85—6. 

oni koji imaju žene shvate tu istinu pa da nastoje prilagoditi svoj život 
prema Božjem zakonu a ne prisiljavati prirodni i Božji zakon da odgo¬ 
vara njihovim željama (1 Kor 7, 29—30). 

Suvišno je nadati se u povijesni razvoj, u bolje upoznavanje prirod¬ 
nih tajna, u biologiju i si. Mi naime promatramo naš slučaj s vida ka¬ 
toličke moralke. Katolička Crkva ima pravo i dužnost tumačiti prirodni 
moralni zakon. Taj zakon vrijedi za svakoga i uvijek. Postupati protiv 
prirode uvijek če značiti isto što i postupati protiv volje Božje, jer Bog 
nam govori preko prirodno-moralnih zakona. Recimo da se i ovdje obi- 
stinjuje ona konstatacija Pija XII, da je prvi i najdublji razlog zašto da¬ 
našnje društvo trpi premnoge nevolje upravo zabacivanje prirodnog mo¬ 
ralnog zakona, općih i svevažnih propisa prirodno-moralnog zakona (D 
3780). 

Istina je da se na periferiji pitanja osjetio neki napredak u formu¬ 
liranju Crkvene nauke o ovom pitanju. Govori se da je do XVI stolje¬ 
ća harao neki seksualni pesimizam; da se nije dopuštao bračni čin kao 
lijek protiv pohote; da se »frustratio seminis« smatrala kao zlo. Od XVI 
stoljeća opaža se neko bistrenje pojmova. Ipak, nemojmo brkanje poj¬ 
mova pripisivati službenoj nauci, nego radije pojedincima. Motiv nasla¬ 
de nije nikada imao niti će ikada imati prednost nad kreposnim motivi¬ 
ma. Pozitivno i isključivo, prvotno popuštati nasladi ili užitku, uvijek će 
se smatrati nekom degradacijom specifičnog čovječjeg poziva. Poziva u 
smislu razuma i vjere. 

Možemo reći da je crkveno učiteljstvo pokazalo kako Duh Sveti ne 
pušta svoju Crkvu bez svjetla koje svijetli i rasvjetljuje njene ovozemne 
staze. Crkva je uvijek smatrala dopuštenim spolni čin i za vrijeme gra- 
viditeta (s moralne strane) kao i poslije menopauze, ali nikada Crkva 
neće odobriti prevlast spolnosti nad duhovnim snagama. Nikada neće 
odobriti da se čovjek prepusti požudi bez i najmanje usmjerenosti pre¬ 
ma kreposnom cilju (D 2108—9). 

5. Stav Pavla VI. Istina je da je on nekoliko puta obećao da će o 
pitanju pilula i bračne ljubavi izreći svoje mišljenje. Prošlo je nekoliko 
godina, ali teškoća pitanja nije dopustila da formulira to mišljenje. U 
posljednje vrijeme puno se govori o nekoj piluli nazvanoj »Progestina 
sinthetica«, koja bi, navodno, bila bez štete po ženin organizam. Sv. Otac 
želi barem donekle pomoći bračnim drugovima, olakšati im bračni život. 
On želi osobito pomoći da i katolici nađu neko rješenje za umirivanje 
savjesti, želi pružiti ruku da se i s tog gledišta pomogne čovječanstvu 
u rješavanju pitanja napučenosti. 

Svoj stav je jasno iznio. Izjavio je da još nema dovoljno razloga da 
bi smatrao zastarjelim norme koje je dao Pijo XII o ovom pitanju. Te 
norme treba smatrati valjanim dok savjest ne bude diktirala protivno. 
Naglasio je, međutim, da se za sada nitko ne usudi iznositi protivnu 
nauku. Ako netko ne shvaća vrijednost tih norma, neka se sjeti da uza 
sve to njega obvezuje posluh prema crkvenom učiteljstvu. 1 '’ 

Poznato je da je Pavao VI govorio pred Komisijom koja proučava 
pitanja obitelji, nataliteta, napučenosti itd. dne 27. III 1965. Tu Komisi- 


18. M. ŽALBA, kako u bilj. 4. 

ju ustanovio je isti papa god. 1964. Zna se da je Komisija održala više 
radnih sjednica. Sudjeluju psiholozi, liječnici, ekonomisti, sociolozi, te¬ 
olozi itd. Pitanje je urgentno. Komisija je predala Papi svezak od 500 
stranica, ali taj svezak je »riservato e secreto«. Utješljiva je izjava sv. 
Oca: Stigli smo u novu i decizivnu fazu ... Ali, još uvijek Papa nije pro¬ 
govorio. 

Kad bismo htjeli nagađati, možda bismo mogli ovako formulirati pi¬ 
tanje: smiju li se uzimati pilule ako su u stanju da 
matematičkom sigurnošću reguliraju menstrual¬ 
ni ciklus, prema tome da se može točno odrediti vrijeme 
ovulacije, a te pilule smatrati samo kao liječenje organizma i sred¬ 
stvo za istinsko poboljšanje osobe koja ih uzima? Žalba u jednom član¬ 
ku 19 zastupao je mišljenje da bi se te pilule mogle uzeti ako je men- 
struacioni ciklus doista patološke naravi, dakle u slučaju neke patološ¬ 
ke neredovitosti. Isti teolog kasnije jednostavno piše da bi teolozi sma¬ 
trali dopuštenim uzimati pilule za reguliranje ciklusa, odnosno određi¬ 
vanje anovulatome periode. - '' 0 

Svakako, ovako postavljeno pitanje razlikuje se od uzimanja pilula 
za sprečavanje ovulacije. U ovom slučaju niti se ovulacija sprečava niti 
se eliminira, nego bi se svela na svoje vrijeme. Ali, sve to nije ipak bez 
nekih teškoća. Ne samo sa strane medicine, nego i sa strane pedagoške 
moralke. Je li doista u tom slučaju otvoren put k češćim zloupotrebama? 
Počekajmo da progovori sv. Otac. Rekao je da smo stupili u zadnju i 
decizivnu fazu. 

6. Slav ispovjednika. Vidi se iz gornjih razlaganja da mišljenje te¬ 
oloških pisaca o dopuštcnosti hotična sprečavanja ovulacije, odnosno 
začeća, uzimanjem anovulatornih pilula jedino u svrhu zadovoljenja 
bračne ljubavi nema ni unutarnjih ni vanjskih dokaza, ni unutarnje ni 
vanjske vjerojatnosti. Prema tome nije razborito to mišljenje širiti, još 
manje provoditi u praksu. Zadovoljenje bračne ljubavi podliježe višim 
normama morala i podređeno je najhitnijem cilju ženidbe: rađanju i 
odgajanju djece. 

Žalba piše: »Ne bih se usudio zanijekati da se može desiti slučaj 
da ispovjednik odriješi vjernika koji smatra da je upotreba antikoncep- 
cijskih pilula dopuštena i koji ima nakanu te pilule i upotrebljavati .To 
se može dogoditi ako je vjernik in bona fide te ne opstoji pogibelj za 
zajedničko dobro.« 21 Pogibelj za zajedničko dobro bi opstojala kad bi 
penitent to mišljenje ispovjednika razglasio ili rekao da je ispovjednik 
šutio. 

Treba budno paziti na ova dva uvjeta: penitent ne smije širiti vi¬ 
jest o postupku ispovjednika u njegovu, posebnu slučaju, ako bi se 
vjernici zbog toga sablaznili. Sudimo analogno prema onan’zmu. Doista, 
ne možemo posve izjednačiti onanističku praksu i hotično sprečavanje 
ovulacije u svrhu zadovoljenja bračne ljubavi, ali u mnogome se slažu. 


19. ISTI. De regulatione prolis generandae ... u Perlodka, 1954, sir. 186—259, 

20. M. ŽALBA, kako a bilj. 4. 

21. ISTI, n. dj. str. 336. 

Ne zaboravimo da je Pijo XII ovaj posljednji način postupanja izjedna¬ 
čio s direktnom sterilizacijom. 

Smatram, prema tome, da ispovjednik mora biti veoma oprezan. 
Tradicionalna moralka tražila je veću strogost. Ta strogost se osnivala 
na uputstvu Sv. Penitencijarije od 10. III 1886- u kojemu traži da ispo¬ 
vjednici općenito ne smiju šutjeti nego opominjati, iako predviđaju da 
će mnogi zbog te strogosti odustati od sakramenata. 

Suvišno je pozivati se na prcbabilizam, jer u ovom slučaju mišlje¬ 
nje tih teoloških pisaca uopće nema vjerojatnosti. Ispovjednik mora 
postupati prema naučavanju »probatorum auctorum«, napose prema nau¬ 
ci crkvenog učiteljstva i teologa, osobito sv. Tome i sv. Alfonsa. Jasno 
je da to mišljenje nikako ne odgovara ni općoj nauci teologa ni nauča¬ 
vanju crkvenog učiteljstva. Ako netko nije u to uvjeren, neka se sjeti da 
njegovo mišljenje nije mjerodavno, jer je službeno mišljenje jasno i pre- 
jasno. 

7. Novija previranja. Pitanje pilula kao da je postalo zastarjelim. 
Danas se težište pokušava prenijeti na bračne drugove. Kao da bi nji¬ 
hova savjest imala biti mjerodavna da odredi sredstva sprečavanja zače¬ 
ća, ukoliko naime odgovorna roditeljska svijest ne dopušta da se rodi 
novo dijete. 

Rađaju se mnogi upiti u vezi s tom tendencijom. Ne prijeti li lime 
pogibelj da se pitanje morala svede na savjest pojedinca kao na vrhov¬ 
nu normu djelovanja? — Zar roditelji u zadovoljavanju spolnog nagona 
ni jesu podložni pravilima objektivnog morala? — Možemo li, možda, 
zadovoljenje spolnog nagona u braku kvalificirati po drugim kriterijima 
negoli zadovoljenje istoga izvan braka? Ne bi li time pretrpio objektivni 
red morala? Zar bludnost ne ostaje i dalje predmet diskvalifikacije, a 
bračna čistoća vrednotom koja se stiče uz. napor i žrtvu? 

Bez sumnje je da crkveno učiteljstvo nastoji naći rješenje ovom 
problemu. Kako se će uskladiti zahtjevi bračne, specifično venerične lju¬ 
bavi i prokreativnog poziva bračnih drugova? Pavao VI je i opet ustvrdio 
da su ta pitanja još predmetom studija, stoga se pozivao na svoj govor 
iz god. 1964. u kojemu se oslonio na nauku Pija XII (o kojoj gore u 
bilj. 14, 18, itd.). Pavao VI održao je taj govor 12. II ove godine (1966). 
Bračna ljubav mora odgovarati nacrtu i volji Božjoj, a roditeljska sna¬ 
ga treba da poštuje Božje zakone u prenošenju života. Brak i kršćanska 
obitelj traže moralni napor. Papa poziva da svi molimo da Bog udijeli 
Crkvi svjetlo da riješi poteškoće i probleme koji još nijesu riješeni, jer 
crkveno učiteljstvo ne može iznijeti moralne norme osim kada je sigur¬ 
no da tumači volju Božju. 

Smatram da nije razborito da pojedini teološki pisci, pa bili oni i 
u višim hijerarhijskim krugovima pođu dalje, osim kao istraživači koji 
predlažu hipoteze, osobna mišljenja i si. Shvatljivo je da može biti sluča¬ 
jeva kada se penitenti na ovom području mogu ostaviti in bona fide i 
odriješiti, ali ne smatram da je razborito formulirati neke nove teoret- 
sko-praktične norme koje bi se protivile gornjim riječima Pavla VI (a 
one se nadovezuju na nauku Pija XII). 

Zašto? Jer je na jednoj strani — na strani crkvenog učiteijstva — 
vrlo jasno izraženo mišljenje, a Pavao VI je izrijekom rekao neka se nit¬ 
ko ne usudi iznositi protivnu nauku kao teoretsko-praktičnu normu (vi¬ 
ci.' bilj. 16). U malo prije navedenom govoru Pavao VI upućuje bračnu 
ljubav na svjetlo Božjeg zakona, na slaganje s nacrtom i voljom Bož¬ 
jom, dakle s objektivnim moralom. 

Ispovjednik je otac i učitelj i sudac. On je pozvan da prosudi da li 
roditeljska odgovornost, odnosno njihova savjest, u određivanju grani¬ 
ce prokreativne misije odgovara objektivnim normama, Božjem zakonu. 
Stoga nam se čini da novo preziranje u pitanju oscilira između dvije 
točke: ili jednostavno staro pitanje predočuje u alarmantnoj formi, ili 
otvara put nekom više manje slabo kontroliranom subjektivizmu. 

Ako čeka Pavao VI, možemo i moramo strpljivo čekati i mi. Dopu¬ 
štena je izmjena misli, ali nije laka odgovornost koju bi netko uzeo na 
sebe kad bi formulirao kao teoretsko-praktične norme protivne jasno iz¬ 
raženim mislima crkvenog učiteijstva. 

Tko zna za praksu reći nešto bolje, konkretnije i auktoritativnije — 
neka to učini redovnim putem kojim ide crkveno učiteljstvo. 

